فسانۂ الہٰ دین و لیلیٰ

فسانۂ الٰہ دین و لیلٰی (اصل عنوان: لیلٰی اور دی اسٹار آف منگریلیا) جارج ڈبلیو ایم رینالڈس کا سنہ 1856ء میں شائع شدہ ناول ہے۔ اصلاً یہ ناول  (رینالڈس متفرقات) میں 5 جنوری سے 5 جولائی 1856ء تک شائع ہوتا رہا۔ یہ ناول 1860ء میں کتابی صورت میں منظر عام پر آیا۔ یہ ناول اردو زبان میں سنہ 1891ء میں چھپا۔

 پلاٹ 
ناول کی کہانی کریمین جنگ کے پس منظر میں قفقاز کے ایک خطہ  میں واقع ہوتی ہے جہاں ایک خفیہ وادی  اور اس کے خزانے چھپے ہوئے ہیں۔ لیلیٰ اور اس کا کزن الہٰ دین (مسیحی نام: دانیال) اس ریاست کے ولی عہد ہیں۔ لیکن مِنگریلیا ترک اور روسی طاقتوں کے درمیان پھنس جاتا ہے۔ لیلیٰ کو غدار تُنار اور ڈاکو سردار  کے ہاتھوں کئی بار قید و فروخت ہونا پڑتا ہے یہاں تک کہ اسے قسطنطنیہ کے سلطان کے حرم میں بھیج دیا جاتا ہے۔ ایک ساتھی غلام کلودسا اسے ایک دوائی پلا کر مردہ ظاہر کرتی ہے اور یوں وہ بھاگ نکلتی ہے۔ ادھر ایک فرانسیسی کونٹ (نواب) ڈارول، ترکوں کی قید میں رہتے ہوئے غبارہ تیار کرتا ہے اور قلعے سے پرواز کرکے گلستان کی وادی تک پہنچتا ہے۔ تُنار خزانے تک تو پہنچ جاتا ہے مگر بھٹک کر بھوک سے مر جاتا ہے۔ ڈارول کلودسا کی جان بچاتا ہے اور خزانے کے انعام کے ساتھ پیرس لوٹ جاتا ہے لیکن وادی کا راز ظاہر نہیں کرتا۔ آخرکار دانیال اپنی سفارتکاری سے معاہدۂ پیرس میں مِنگریلیا کی آزادی دلوا لیتا ہے۔ لیلیٰ اور دانیال شادی کرکے اپنی ریاست پر حکومت کرتے ہیں۔ ایک ڈرامائی موڑ پر انکشاف ہوتا ہے کہ کلودسا دراصل وہی مائرا ہے جو پہلے لیلیٰ کی غدار نکلی تھی مگر موت کے قریب تجربے اور لیلیٰ کی معافی نے اسے بدل دیا تھا۔ یوں لیلیٰ اپنی نیکی اور معاف کرنے کی صفت کے ذریعے دشمنوں کو بھی اصلاح پر لے آتی ہے۔

 اخذ 
تصغیر|210پک|فلم  (सितारे भिंगरेलीया)، 1931ء
ہندوستانی ہدایت کار اور فلم ساز رگھوپتی سوریا پرکاش (آر ایس پرکاش) نے رینالڈس کے ناول  سے ماخوذ ایک خاموش فلم  (1931ء) کی ہدایت کاری کی۔ یہ فلم اپنے زمانے کی مقبول ترین فلم ثابت ہوئی اور اس دور کی سب سے مہنگی فلم قرار دی جاتی ہے۔

 اردو تراجم 
اس ناول کا اردو زبان میں ترجمہ منشی امیر حسن کاکوروی نے  کے نام سے کیا۔ یہ ترجمہ ابتدا میں اودھ اخبار میں بالاقساط چھپا۔ کتابی شکل میں پہلی بار سنہ 1891ء میں مطبع منشی نول کشور لکھنؤ سے شائع ہوا۔ ان کا کیا گیا یہ ترجمہ اس دور میں بہت مشہور ہوا تھا۔ دوسری بار نول کشور نے سنہ 1925ء میں شائع کیا۔ یہی ترجمہ لال برادرس لاہور نے 637 صفحات میں شائع کیا۔ ایک اور ایڈیشن نگار بک ایجنسی لکھنؤ نے 1929ء میں شائع کیا۔

اس ناول کا ایک ترجمہ بابو ہرچرن داس بھارگو کی خواش پر جے نرائن ورما نے  کے عنوان سے کیا اور یہ جابر پریس (واقع لاٹوش روڈ لکھنؤ) میں باہتمام منشی دیبی پرشاد طبع ہوا۔

 حوالہ جات 

زمرہ:جارج ڈبلیو ایم رینالڈس کے ناول
زمرہ:1856ء کے برطانوی ناول
زمرہ:جارجیا (ملک) میں سیٹ ناول
زمرہ:برطانوی ناول جن پر فلمیں بنیں